ਹੁਣ ਸਰਕਾਰ ਅੰਦੋਲਨ ਦੇ ਹਾਲਾਤ ਨੂੰ ਦੇਖਦਿਆਂ ਨਰਮ ਰੁਖ ਅਪਣਾਉਂਦੀ ਨਜ਼ਰ ਆ ਰਹੀ ਹੈ। 

ਪਰ ਕਿਸਾਨ ਆਪਣੇ ਪੰਜੇ ਕਾਨੂੰਨ (3 ਖੇਤੀ ਕਾਨੂੰਨ, ਇੱਕ ਬਿਜਲੀ -2020 ਤੇ ਇੱਕ ਪਰਾਲੀ ਬਾਬਤ) ਰੱਦ ਕਰਨ ਦੀ ਮੰਗ ਉੱਤੇ ਅੜੇ ਹੋਏ ਹਨ।

ਸਰਕਾਰ ਕਾਨੂੰਨਾਂ ਵਿੱਚ ਸੋਧਾਂ ਕਰਨ ਲਈ ਤਿਆਰ ਹੈ ਪਰ ਕਿਸਾਨ ਆਗੂ ਇਨ੍ਹਾਂ ਸੋਧਾਂ ਨੂੰ ਮੰਨਣ ਦੀ ਹਾਲਤ ਵਿੱਚ ਨਹੀਂ ਹਨ। ਹੁਣ ਇਹ ਅੰਦੋਲਨ ਲੀਡਰਾਂ ਦੀ ਬਜਾਇ ਲੋਕਾਂ ਦਾ ਅੰਦੋਲਨ ਬਣ ਗਿਆ ਹੈ। 

ਇਸ ਦੀਆਂ ਹੱਦਾਂ ਕਿਸਾਨੀ ਅੰਦੋਲਨ ਨੂੰ ਪਾਰ ਕਰਕੇ, ਪੰਜਾਬ-ਹਰਿਆਣਾ ਦੀਆਂ ਹੱਦਾਂ ਵਿੱਚੋਂ ਨਿਕਲ ਕੇ ਪੂਰੇ ਮੁਲਕ ਤੱਕ ਫੈਲ ਗਈਆਂ ਹਨ। 

ਇਸ ਅੰਦੋਲਨ ਨੂੰ ਭਾਰਤ ਹੀ ਨਹੀਂ, ਕੈਨੇਡਾ, ਅਮਰੀਕਾ, ਜਰਮਨੀ, ਨਿਊਜ਼ੀਲੈਂਡ , ਸਪੇਨ ਅਤੇ ਹੋਰ ਕਈ ਮੁਲਕਾਂ ਦੇ ਲੋਕਾਂ ਤੋਂ ਹਮਾਇਤ ਮਿਲ ਰਹੀ ਹੈ। 

ਬੀਬੀਸੀ ਪੰਜਾਬੀ ਦੀ ਟੀਮ ਨੇ ਇਸ ਅੰਦੋਲਨ ਦੀ ਵਿਆਪਕਤਾ ਤੇ ਵਿਸ਼ਾਲਤਾ ਨੂੰ ਸਮਝਣ ਲਈ ਟਿੱਕਰੀ ਬਾਰਡਰ ਤੋਂ ਗਰਾਊਂਡ ਦੇ ਹਾਲਾਤ ਦਾ ਜਾਇਜਾ ਲਿਆ

ਇਹ ਵੀ ਪੜ੍ਹੋ:

ਲੀਡਰਾਂ ਦਾ ਨਹੀਂ ਲੋਕਾਂ ਦਾ ਅੰਦੋਲਨ

"ਬਾਈ.. ਕੀ ਬਣੂ... ਥੱਲੇ ਵਾਲੇ ਲੋਕਾਂ ਦਾ ਹੌਸਲਾ ਕਿਹੋ ਜਿਹਾ ਹੈ। ਕੀ ਮੋਦੀ ਸਰਕਾਰ ਬਿੱਲ ਵਾਪਸ ਲਵੇਗੀ?"

ਕਿਸਾਨਾਂ ਦੇ ਮੁਜ਼ਾਹਰੇ

26-27 ਨਵਬੰਰ ਤੋਂ ਦਿੱਲੀ ਦੇ ਟਿਕਰੀ ਬਾਰਡਰ ਉੱਤੇ ਕੌਮੀ ਸ਼ਾਹਰਾਹ ਨੂੰ ਜਾਮ ਕਰੀ ਬੈਠੇ ਲੱਖਾਂ ਲੋਕਾਂ ਦੇ ਸਮਰਥਨ ਵਿੱਚ ਪੰਜਾਬ ਤੋਂ ਆਏ ਇੱਕ ਟੋਲੇ ਵਿਚੋਂ ਇੱਕ ਨੇ ਇੱਕੋਸਾਹੇ ਮੈਥੋਂ ਕਈ ਸਵਾਲ ਪੁੱਛੇ।

ਮੇਰੇ ਬੋਲਣ ਤੋਂ ਪਹਿਲਾਂ ਹੀ ਮੇਰਾ ਇੱਕ ਪੱਤਰਕਾਰ ਸਾਥੀ, ਜੋ ਪਿਛਲੇ ਕਈ ਦਿਨਾਂ ਤੋਂ ਇਸ ਅੰਦੋਲਨ ਨੂੰ ਦੇਖ ਰਿਹਾ ਹੈ, ਨੇ ਕਿਹਾ, "ਇਹ ਅੰਦੋਲਨ ਹੁਣ ਲੀਡਰਾਂ ਦਾ ਨਹੀਂ ਲੋਕਾਂ ਦਾ ਬਣ ਗਿਆ ਹੈ।" 

"ਖੇਤੀ ਕਾਨੂੰਨਾਂ ਨੂੰ ਰੱਦ ਕਰਨ ਦੀ ਮੰਗ ਨਾਲ ਤੁਰੇ ਪੰਜਾਬ ਅਤੇ ਹਰਿਆਣਾ ਤੋਂ ਲੱਖਾਂ ਕਿਸਾਨਾਂ ਦਾ ਦਬਾਅ ਇੰਨਾ ਹੈ ਕਿ ਇੰਨ੍ਹਾਂ ਦੇ ਆਗੂ ਵੀ ਹੁਣ ਇਸ ਤੋਂ ਘੱਟ ਹੋਰ ਕੁਝ ਪ੍ਰਵਾਨ ਨਹੀਂ ਕਰ ਸਕਦੇ ਹਨ।"

'ਸਾਡੇ ਦੋਵੇਂ ਪਾਸੇ ਲਗਾਈ ਗਈ ਕੰਡਿਆਲੀ ਤਾਰ' 

ਅਸੀਂ ਟਿਕਰੀ ਬਾਰਡਰ ਪਹੁੰਚੇ ਤਾਂ ਸਾਡੀ ਗੱਡੀ ਉੱਥੋਂ ਦੇ ਮੈਟਰੋ ਸਟੇਸ਼ਨ ਉੱਤੇ ਬੈਰੀਕੇਡਸ ਲਗਾ ਖੜ੍ਹੀ ਪੁਲਿਸ ਨੇ ਰੋਕ ਦਿੱਤੀ। 

ਮੇਰੇ ਹੱਥ ਵਿੱਚ ਬੀਬੀਸੀ ਦਾ ਮਾਇਕ ਆਈਡੀ ਦੇਖ ਕੇ ਸਾਨੂੰ ਅੱਗੇ ਜਾਣ ਦਿੱਤਾ ਗਿਆ। ਇਸ ਤੋਂ ਬਾਅਦ 50 ਮੀਟਰ ਉੱਤੇ ਦੂਜੀ ਨਾਕੇਬੰਦੀ ਉਸ ਤੋਂ ਵੀ ਸਖ਼ਤ ਸੀ।

ਦਿੱਲੀ ਪੁਲਿਸ ਦੇ ਨਾਲ ਪੈਰਾ-ਮਿਲਟਰੀ ਫੋਰਸ ਇਸ ਨਾਕੇ ਉੱਤੇ ਤਾਇਨਾਤ ਸੀ। ਇਸ ਤੋਂ ਅੱਗੇ 50 ਮੀਟਰ ਦੀ ਵਿੱਥ ਉੱਤੇ ਸੀਮਿੰਟ ਦੀਆਂ ਵੱਡੀਆਂ ਤੇ ਭਾਰੀ ਸਲੈਬਾਂ ਅਤੇ ਕੰਡਿਆਲੀ ਤਾਰ ਦੀ ਦੋਹਰੀ ਨਾਕਾਬੰਦੀ ਕੀਤੀ ਗਈ ਹੈ। 

ਇਸ ਦੇ ਇੱਕ ਪਾਸੇ ਕਰੇਨਾਂ ਅਤੇ ਪਾਣੀ ਦੀਆਂ ਬੌਛਾੜਾਂ ਵਾਲੀਆਂ ਗੱਡੀਆਂ ਅਤੇ ਹੰਝੂ ਗੈਸ ਦੀਆਂ ਰਾਇਫਲਾਂ ਨਾਲ ਲੈਸ ਪੁਲਿਸ ਤਾਇਨਾਤ ਹੈ ਤਾਂ ਦੂਜੇ ਪਾਸੇ ਕਿਸਾਨ ਯੂਨੀਅਨਾਂ ਦੇ ਵਲੰਟਰੀਅਰਜ਼ ਹਰ ਆਉਣ ਜਾਣ ਵਾਲੇ ਉੱਤੇ ਸਖ਼ਤ ਨਜ਼ਰ ਰੱਖਦੇ ਦਿਖ ਰਹੇ ਸਨ। 

ਅੱਗੇ ਜਾਣ ਦਾ ਕੋਈ ਰਾਹ ਨਹੀਂ ਸੀ। ਸਾਨੂੰ ਪਿੱਛੇ ਮੁੜਨਾ ਪਿਆ। ਨਾਕੇਬੰਦੀ ਤੋਂ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
Farmers Protest: ਸਰਕਾਰ ਸੋਧਾਂ ਲਈ ਤਿਆਰ, ਪਰ ਕਿਸਾਨ ਕਾਨੂੰਨ ਰੱਦ ਕਰਨ ਤੋਂ ਘੱਟ ਲਈ ਤਿਆਰ ਕਿਉਂ ਨਹੀਂ, ਹਾਲਾਤ ਨੂੰ ਰਿਪੋਰਟ ਰਾਹੀਂ ਸਮਝੋ